News Update: JPMorgan ชี้ Bitcoin พุ่ง เพราะเงินเฟ้อ ไม่ใช่เพราะกระแส Bitcoin futures ETF นักลงทุนมองหาสินทรัพย์ปลอดภัยแทนทองคำ - FINNOMENA
JPMorgan ชี้ว่า ปัจจัยที่ผลักดันให้ราคา Bitcoin พุ่งทำสถิติใหม่ เกิดจากความกังวลในเรื่องเงินเฟ้อมากกว่ากระแสการเปิดตัว Bitcoin futures ETF
21 ต.ค. 2564

JPMorgan ชี้ว่า ปัจจัยที่ผลักดันให้ราคา Bitcoin พุ่งทำสถิติใหม่ เกิดจากความกังวลในเรื่องเงินเฟ้อมากกว่ากระแสการเปิดตัว Bitcoin futures ETF
Nikolaos Panigirtzoglou นักกลยุทธ์จาก JPMorgan Chase & Co. กล่าวว่า แค่เพียงการเปิดตัวของ ProShares Bitcoin Strategy ETF (BITO) ไม่ได้ทำให้ราคา Bitcoin พุ่งสูงขึ้นอย่างมีนัยสำคัญ แต่สิ่งที่ทำให้ราคาปรับขึ้นจนทุบสถิติใหม่เกิดจากการมองว่า Bitcoin สามารถป้องกันความเสี่ยงจากเงินเฟ้อได้ดีกว่าทองคำ
ความกังวลเกี่ยวกับเงินเฟ้อทำให้นักลงทุนมองหาสินทรัพย์ที่สามารถเป็นตัวป้องกันความเสี่ยงได้ ซึ่งก็คือ Bitcoin ในขณะที่ ทองคำล้มเหลวในการตอบสนองต่อความกังวลด้านเงินเฟ้อ ทำให้มีการย้ายเงินทุนจาก ETF ทองคำไปยัง Bitcoin ตั้งแต่เดือน ก.ย.
นักกลยุทธ์จาก JPMorgan มองว่า การย้ายเงินทุนจากทองคำไปยัง Bitcoin ดำเนินไปอย่างต่อเนื่อง และจะรองรับแนวโน้มขาขึ้นของ Bitcoin ยาวไปจนถึงปลายปี
ข้อมูลจาก Bloomberg รายงานว่า มีแรงเทขายในกองทุน SPDR Gold Shares ETF (GLD) ต่อเนื่องเป็นเวลา 4 เดือนติดต่อกัน รวมแล้วกว่า 3,600 ล้านดอลลาร์
JPMorgan กล่าวว่านักลงทุน Bitcoin มีทางเลือกมากมายในการลงทุน โดยกระแสเปิดตัว BITO อาจหายไปภายใน 1 สัปดาห์ เหมือนกับตอนเปิดตัว Purpose Bitcoin ETF (BTCC) ในแคนาดา
เมื่อวานนี้ (20 ต.ค.) ราคา Bitcoin ทะลุ $66,000 สู่ระดับสูงสุดเป็นประวัติการณ์ โดยนักลงทุนและนักวิเคราะห์ส่วนใหญ่มองว่าเป็นผลจากการเปิดตัวกองทุน Bitcoin futures ETF ครั้งแรกในสหรัฐฯ
BITO ETF ของ ProShares เปิดตัวในวันอังคาร (19 ต.ค.) ทำสถิติอันดับ 2 ของสินทรัพย์ที่ถูกเทรดมากสุดในวันแรก และทำสถิติ ETF ที่ AUM แตะระดับ 1,000 ล้านดอลลาร์ เร็วที่สุดในประวัติการณ์
อ้างอิง: https://www.bloomberg.com/news/articles/2021-10-20/jpmorgan-says-bitcoin-s-record-run-is-being-driven-by-inflation?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Bitcoin ETFs
JPMorgan
News Update
กองทุน Bitcoin
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA